I de Nöhi vo de Seeburg und vom Haffe liit s Seemuseum. S Gebäud isch früener es Chornhuus vom Auguschtinerstift Chrüzlinge gsi. Dees Museum vu de Gschichte vu de Schiffahrt und de Fischerei zieht d Bsuecher us Südwestdeutschland und de Ostschweiz aa und isch fir selle Region e bsundere Iirichtung. [1] Im Museum wird zeigt, was vom Boddesee, vo de Schiff und de Fischerei (Boot, Grät und Werkstatt) wichtig isch. So werrdet 50 Modell vo Schiffe (Lädine, Dampfer und Seggelboot) usgstellt. Aber es goht au um d Seenotrettung, s Tauche, d Wasservögel und d Iirichtige vom Zoll. [2]